text: Vídeos de la secció Temporada 3 del programa Oh Happy Day
  : 01:35:18
  Aquest dissabte és la gran nit de la semifinal a "Oh Happy Day", en què els quatre cors que continuen en concurs saben que un es quedarà a les portes de la final. Els Jarks tindran una nit intensa: obriran el programa amb "Under pressure" (millor cançó de la nit la setmana passada) i hauran de cantar dues cançons més, ja que aquesta vegada no són immunes. Un esforç extra que esperem que no els passi factura... Quartet Mèlt, que mai no han estat nominats, saben que el jurat espera molt d'ells i hauran de combinar el virtuosisme amb una presència escènica més dinàmica. Giovinetto, que són patidors de mena, es tornaran a posar a prova amb dues cançons fora de la seva zona de confort. I Còctel, el grup repescat la setmana passada, hauran de demostrar que estan a l'alçada de la resta de cors, que porten més rodatge dins del concurs. Pel que fa a les activitats que els cors han fet durant la setmana, veurem com els Còctel s'entrenen amb un crac de la boxa, i comprovarem si els Giovinetto tenen aptituds per a la natació sincronitzada i el Quartet Mèlt per a l'esgrima. I els Jarks visitaran els actors de l'obra de teatre "Absurds i singulars", on es trobaran amb un personatge que veuen cada dissabte a la nit... Després de la primera ronda de cançons dels quatre cors, el jurat, format per Chenoa, Roger Coma i Daniel Anglès, anunciarà quin dels concursants passa directament a la final. Quan s'acabi la segona ronda, el jurat dirà quins són els altres dos finalistes i, per tant, quin cor queda eliminat.
  Dels 7 cors que queden a concurs, els que patiran menys aquesta setmana són Giovinetto. Els de Puig-reig van guanyar el premi a la Millor Cançó de la Nit, la setmana passada, i el seu "Everything's All Right" (cançó del musical "Jesus Christ Superstar") obrirà el programa, que tornarà a ser una muntanya russa d'emocions: aconseguiran els Veuscomsí remuntar el vol després de la dura nominació de la setmana passada? Aconseguiran les Wimen convèncer el jurat amb una versió en clau de tango del clàssic de Police "Roxanne"? Com afrontaran els TNT cantar un clàssic de Stevie Wonder en català? El Quartet Mèlt, que fins ara no ha rebut pràcticament cap crítica del jurat, sabrà si el seu missatge que demana "canya" ha arribat a Chenoa, Daniel Anglès i Roger Coma. I els coachs ¿Michèle Alderete, Marc Sambola i Gerard Ibáñez- continuen tenint una tasca titànica: mantenir la moral entre els cors, fer-los evolucionar i que relativitzin les crítiques del jurat... Passi el que passi aquesta nit, el programa acabarà amb un dels 7 participants eliminat. Chenoa serà l'encarregada de recordar els espectadors la votació que tenim en marxa al web d'"Oh Happy Day" (www.tv3.cat/happy) i al Facebook (www.facebook.com/ohhappydaytv3) per trobar la cançó catalana favorita dels espectadors. Els cors del programa cantaran les cançons més ben classificades a la votació en un programa especial que s'emetrà al desembre.
  : 01:39:59
  Tercera Gala - Oh Happy Day 3!
  Després de l'eliminació dels 4 18 la setmana passada, només queden vuit cors al concurs. Tots lluiten per arribar a la final i ser el grup més votat pel públic, i accedir així al premi reservat al guanyador de la 3a temporada d'"Oh happy day": una gira per diverses ciutats europees. Els "coaches" dels cors (Marc Sambola, Michèle Alderete i Gerard Ibàñez) comencen a discrepar de les decisions del jurat, format per Chenoa, Roger Coma i Daniel Anglès. El guanyador de la Millor Cançó de la Nit de la setmana passada, el Quartet Mèlt, obrirà el programa amb la seva interpretació de "Royals" i després veurem les actuacions dels vuit cors. Tots poden ser nominats excepte el Quartet Mèlt, que aquesta setmana tenen immunitat. Al final del programa, un dels cors haurà d'abandonar el concurs. Daniel Anglès els recordarà la votació que tenim en marxa al web d'"Oh happy day" (www.tv3.cat/happy) per trobar la cançó catalana favorita dels espectadors. Els cors del programa cantaran les cançons més ben classificades a la votació en un programa especial que s'emetrà al desembre.
  : 01:42:39
  El cor Estoc de Veus van ser els primers eliminats la setmana passada. Els 9 participants que queden en el concurs s'hauran d'esforçar perquè el nivell d'exigència creix setmana rere setmana. I el jurat, format per Chenoa, Daniel Anglès i Roger Coma, no en deixarà passar ni una... Aquesta setmana veurem també com els tres "coachs" -Marc Sambola, Gerard Ibáñez i Michèle Alderete- ajuden els cors durant l'assaig de la peça que han de cantar aquesta nit. Els únics que s'han pogut relaxar una mica aquesta setmana són els Jarks, guanyadors la setmana passada de la Millor Cançó de la Nit amb la seva apoteòsica interpretació d'"Uptown Funk". Aquesta setmana, "Uptown Funk" obrirà el programa, i els Jarks faran també una cançó de concurs, però amb la tranquil·litat que avui són immunes i, per tant, el jurat no els pot nominar. Aquesta setmana estrenem també una votació al web d'"Oh Happy Day" (www.tv3.cat/happy) per trobar la cançó catalana favorita dels espectadors. Els cors del programa cantaran les cançons més ben classificades en la votació en un programa especial que s'emetrà al desembre.
  : 01:57:50
  Primera Gala - Oh Happy Day 3!
  Després de dues setmanes en què s'ha vist el càsting final del programa, els 10 cors seleccionats ja estan a punt per començar el concurs com a tal. Els participants seran: Jarks, Veuscomsí, Giovinetto, TNT, Wimen, Estoc de Veus, Quartet Mèlt, Melòdics, 4 18 i Còctel. Aquest dissabte es veuran les primeres actuacions a "Oh happy day" i començarà la feina més complicada pel jurat format per Chenoa, Roger Coma i Daniel Anglès. Els "coachs" Gerard Ibáñez (Deudeveu), Michèle Alderete (Ol'Green) i Marc Sambola(Amarcord) ja han començat la seva feina i es veuran els primers resultats. Igual que en les dues temporades anteriors, el programa s'obrirà amb una espectacular interpretació de la cançó "Oh Happy Day" a càrrec dels 10 grups participants. Pels dos programes de càsting hi van passar un total de 19 cors i grups vocals. Els 10 triats afrontaran aquesta tercera temporada, que s'acabarà amb una final en directe amb la votació del públic. El premi pel qual lluiten els cors és una gira per diverses ciutats europees.
  : 01:37:16
  Càsting 2 - Oh Happy Day - OHD3
  Aquesta és la segona part del càsting per entrar a participar a la tercera temporada d'"Oh Happy Day"! Només queden cinc places disponibles per alguns dels 10 cors que s'hi presenten? Quins seran els que les aconseguiran? Quines actuacions seran la porta d'entrada a OHD3?
  : 01:35:47
  El concurs de corals i grups vocals presentat per Eduard Farelo estrena la 3a temporada en pantalla amb un nou jurat, format per la cantant Chenoa, l'actor Roger Coma i el director de teatre musical Daniel Anglès. Però aquesta no és l'única novetat: també s'hi incorporen tres "coachs", exparticipants d'edicions anteriors d'OHD, que ajudaran els cors a assolir el màxim nivell (Gerard Ibáñez, director de Deudeveu; Michèle Alderete, directora d'Ol'Green, i Marc Sambola, director d'Amarcord). Aquest dissabte veurem 9 cors que aspiren a entrar a la 3a edició d'"Oh Happy Day": 418 (Barcelona) Acoretempo (Calella de la Costa) Còctel (Barcelona) Giovinetto (Puig-reig) Gramaje Company (Premià de Dalt) Cor Guai (Barcelona) Jarks (Barcelona) Melòdics (Barcelona) Vocal Bliss (Barcelona) Després de cada actuació, el jurat farà la seva valoració i votarà afirmativament o negativament, de manera que immediatament sabrem si el grup entra o no al concurs. En cas de dubte, el jurat pot demanar a un cor que torni a l'escenari al final del programa per poder prendre la decisió final. En aquest començament de temporada tan carregat de novetats, tampoc no hi faltarà un "opening" espectacular a càrrec dels Deudeveu, guanyadors de la 1a edició d'"Oh Happy Day", que interpretaran "Heroes", la cançó guanyadora del Festival d'Eurovisió 2015.